Το διαμέρισμα είναι εξαιρετικό, πολύ καλά εξοπλισμένο με ότι μπορεί να χρειαστεί ο επισκέπτης. Πολύ όμορφα διακοσμημένο με αυθεντικά έργα ζωγραφικής και σε βολική τοποθεσία, 5- 7΄ με τα πόδια από τον σταθμό Marques του μετρό και 10-15΄ από το κέντρο. Είναι πεντακάθαρο, έχει κεντρική θέρμανση, είναι φωτεινό και ηλιόλουστο, με πολλούς κλειστούς και ανοιχτούς ημιυπαίθριους χώρους ιδανικούς για καπνιστές!
Η Paula και ο Sergio αν και φτάσαμε αργά μας περίμεναν έξω από το κτήριο και μας κατατόπισαν για οτιδήποτε θα μπορούσαμε να χρειαστούμε. Μας είχαν στείλει έναν εξαιρετικό χάρτη φτιαγμένο ειδικά για το κατάλυμα, τον οποίο μας έδωσαν και σε έντυπη μορφή. Ένα καλάθι πρωινού μαζί με ένα μπουκάλι κρασί μας περίμεναν στο διαμέρισμα! Υπήρχαν επίσης διαθέσιμα διάφορα είδη καφέ, τσάι, ζάχαρη, ακόμη και απορρυπαντικό πλυντηρίου. Η επικοινωνία με τους οικοδεσπότες ήταν άριστη, η Paula απαντούσε αμέσως και ήταν διαθέσιμη να μας εξυπηρετήσει - έκλεισε για εμάς το ταξί που μας μετέφερε στο αεροδρόμιο. Ήταν σαν να είμαστε στο σπίτι μας, το συστήνουμε ανεπιφύλακτα. Paula, περάσαμε υπέροχα, ευχαριστούμε!